**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **ՀԱՇՎԵՔՆՆԻՉ ՊԱԼԱՏ**



**ԸՆԹԱՑԻԿ ԵԶՐԱԿԱՑՈՒԹՅՈՒՆ**

**ՀՀ ԱԶԳԱՅԻՆ ԱՆՎՏԱՆԳՈՒԹՅԱՆ ԾԱՌԱՅՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ԵՐԵՔ ԱՄԻՍՆԵՐԻ ԿԱՏԱՐՄԱՆ ՆԿԱՏՄԱՄԲ ՀԱՇՎԵՔՆՆՈՒԹՅԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

2020

**Բովանդակություն**

Ներածական մաս 3 էջ

Տեղեկատվություն ֆինանսական

հաշվետվությունների վերաբերյալ 4 – 7 էջեր

Անհամապատասխանությունների և խեղաթյուրումների կամ դրանց

բացակայության վերաբերյալ գրառումներ 7- 11 էջեր

Արձանագրված այլ փաստեր 11 էջ

Առաջարկություններ 12 էջ

**ՆԵՐԱԾԱԿԱՆ ՄԱՍ**

|  |  |  |  |  |
| --- | --- | --- | --- | --- |
| **Հաշվեքննության հիմքը** | |  | ՀՀ հաշվեքննիչ պալատի 2020 թվականի մայիսի 26-ի թիվ 72-Ա որոշում: | |
| **Հաշվեքննության օբյեկտը** | |  | ՀՀ ազգային անվտանգության ծառայություն։ | |
| **Հաշվեքննության առարկան** | |  | 2020 թվականի պետական բյուջեի երեք ամիսների մուտքերի ձևավորման և ելքերի իրականացման կանոնակարգված գործունեություն: | |
| **Հաշվեքննությունն ընդգրկող ժամանակաշրջանը** | |  | 2020 թվականի հունվարի 1-ից մինչև 2020 թվականի մարտի 31-ը : | |
| **Հաշվեքննության կատարման ժամկետը** | |  | 2020 թվականի հունիսի 8-ից մինչև հուլիսի 31-ը: | |
| **Հաշվեքննության մեթոդաբանությունը** | |  | Հաշվեքննությունն իրականացվել է «Հաշվեքննիչ պալատի մա­սին» ՀՀ օրենքին, Հաշվեքննիչ պալատի ֆինանսական և համա­պա­տասխանության հաշվեքննության մեթոդաբանություններին, «Պետական բյուջեի երեք, վեց, ինն ամիսների և տարեկան կատարման հաշվեքննության ուղեցույցի» համաձայն  Իրականացվել է ֆինանսական և համապատասխանութ­յան հաշ­վեքննություն, որի ընթացքում կիրառվել են հարցում, արտաքին հաստատում, վերլուծական ընթացա­կարգ, վերահաշվարկ ընթացակարգերը : | |
| **Հաշվեքննություն իրականացնող կառուցվածքային ստորաբաժանում** |  | | Հաշվեքննությունն իրականացվել է ՀՀ հաշվեքննիչ պալատի իններորդ վարչության կողմից, որի աշխատանքները համա-կարգում է Հաշվեքննիչ պալատի անդամ Դավիթ Չիբուխչյանը։ |

**ՏԵՂԵԿԱՏՎՈՒԹՅՈՒՆ ՖԻՆԱՆՍԱԿԱՆ ՀԱՇՎԵՏՎՈՒԹՅՈՒՆՆԵՐԻ ՎԵՐԱԲԵՐՅԱԼ**

2020 թվականի առաջին եռամսյակի համար ՀՀ ազգային անվտանգության ծառայությանը պետական բյուջեի «Ազգային անվտանգություն» ծրագրով ճշտված պլանը կազմել է 6,742,560.3 հազ. դրամ, ֆինանսավորվել է 6,635,038.5 հազ. դրամ (աղյուսակ 1):

Աղյուսակ 1

ՀՀ ազգային անվտանգության ծառայության 2020 թվականի առաջին եռամսյակի ֆինանսավորումը պետական բյուջեի «Ազգային անվտանգություն» ծրագրով

հազ. դրամ

|  |  |  |  |  |
| --- | --- | --- | --- | --- |
| Ծրագրային միջոցառում | Հաշվետու ժամանակահատվածի ճշտված պլան | Ֆինանսավորում | Դրամարկղային ծախս | Փաստացի ծախս |
| Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում | 4,884,936.7 | 4,798,645.3 | 4,773,076.6 | 5,266,314.5 |
| Ազգային անվտանգության համակարգի ստորաբաժանումների համար դեղորայքի ձեռքբերում | 4,474.5 | 2,867.2 | 2,867.2 | 5,880.2 |
| ՀՀ տարածքում երկաթուղով իրականացվող միջպետական ռազմական փոխադրումների, երկաթուղային կայարաններում կատարվող սպասարկման ծառայություններ | 1,000.0 | - | - | - |
| Պաշտպանության բնագավառի այլ ծախսեր | 1,831,576.0 | 1,831,576.0 | 1,831,576.0 | 1,831,576.0 |
| Ազգային անվտանգության համակարգի շենքային ապահովվածության բարելավում | 20,573.1 | 1,950.0 | 1,950.0 | - |
| **Ընդամենը** | **6,742,560.3** | **6,635,038.5** | **6,609,469.8** | **7,103,770.7** |

Դրամարկղային և փաստացի ծախսերի տարբերությունը պայմանավորվել է նախորդ տարվա ընթացքում պահեստավորված միջոցների օգտագործումով, ինչպես նաև դեբրտորական և կրեդիտորական պարտքերի մարումով:

«Ազգային անվտանգություն» ծրագրով, որի 2020 թվականի առաջին եռամսյակի ծախսը ճշտված պլանով նախատեսվել է 6,742,560.3 հազ.դրամ, ֆինանսավորումը կազմել է 6,635,038.5 հազ.դրամ կամ ճշտված պլանի 98.4 %-ը, դրամարկղային ծախսը՝ 6,609,469.8 հազ. դրամ կամ ճշտված պլանի 98.0 %-ը: Ծրագրի համար նախատեսվել են արդյունքային (կատարողական) 9 ցուցանիշներ, մասնավորապես՝ դեղերի անվանատեսակ, կառուցվող շենքերի ընդհանուր մակերես, ձեռք բերվող տրանսպորտային սարքավորումների քանակ և այլ: Ծրագրի միջոցառումները ութն են.

* «Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում» միջոցառման կատարման համար առաջին եռամսյակի ծախսը ճշտված պլանով նախատեսվել է 4,884,936.7 հազ.դրամ, ֆինանսավորումը կազմել է 4,798,645.3 հազ.դրամ կամ ճշտված պլանի 98.2 %-ը, դրամարկղային ծախսը՝ 4,773,076.6 հազ. դրամ կամ ճշտված պլանի 97.7 %-ը:
* «Ազգային անվտանգության համակարգի ստորաբաժանումների համար դեղորայքի ձեռքբերում» միջոցառման կատարման համար առաջին եռամսյակի ծախսը ճշտված պլանով նախատեսվել է 4,474.5 հազ.դրամ, ֆինանսավորումը և դրամարկղային ծախսը կազմել են 2,867.2 հազ. դրամ կամ ճշտված պլանի 64.1 %-ը:
* «ՀՀ տարածքում երկաթուղով իրականացվող միջպետական ռազմական փոխադրումների, երկաթուղային կայարաններում կատարվող սպասարկման ծառայություններ» միջոցառման կատարման համար առաջին եռամսյակի ծախսը ճշտված պլանով նախատեսվել է 1,000.0 հազ.դրամ, ֆինանսավորում և դրամարկղային ծախս չի կատարվել:
* «Պաշտպանության բնագավառի այլ ծախսեր» միջոցառման կատարման համար առաջին եռամսյակի ծախսը ճշտված պլանով նախատեսվել է 1,831,576.0 հազ.դրամ, ֆինանսավորումը և դրամարկղային ծախսը կազմել են 1,831,576.0 հազ. դրամ:
* «Ազգային անվտանգության համակարգի տեխնիկական հագեցվածության բարելավում» միջոցառման կատարման համար 2020 թվականի ծախսը ճշտված պլանով նախատեսվել է 194,900.0 հազ.դրամ: 2020 թվականի առաջին եռամսյակում միջոցառման համար ծախս չի նախատեսվել:
* «Ազգային անվտանգության համակարգի շենքային ապահովվածության բարելավում» միջոցառման կատարման համար առաջին եռամսյակի ծախսը ճշտված պլանով նախատեսվել է 20,573.1 հազ.դրամ, ֆինանսավորումը և դրամարկղային ծախսը կազմել են 1,950.0 հազ. դրամ կամ ճշտված պլանի 9.5 %-ը:
* «Ազգային անվտանգության համակարգի տրանսպորտային սարքավորումների հագեցվածության բարելավում» միջոցառման կատարման համար 2020 թվականի ծախսը ճշտված պլանով նախատեսվել է 153,200.0 հազ.դրամ: 2020 թվականի առաջին եռամսյակում միջոցառման համար ծախս չի նախատեսվել:
* «Ազգային անվտանգության համակարգի կողմից ծառայությունների մատուցման ապահովման համար ոչ նյույական հիմնական միջոցների ձեռք բերում» միջոցառման կատարման համար 2020 թվականի ծախսը ճշտված պլանով նախատեսվել է 13,400.0 հազ.դրամ: 2020 թվականի առաջին եռամսյակում միջոցառման համար ծախս չի նախատեսվել:

ՀՀ հաշվեքննիչ պալատի «Պետական բյուջեի երեք, վեց, ինն ամիսների և տարեկան կատարման հաշվեքննության» ուղեցույցի հիման վրա մշակված մեթոդական ցուցումներով ՀՀ ազգային անվտանգության ծառայության 2020 թվականի պետական բյուջեի երեք ամիսների կատարման հաշվեքննության նվազագույն ծածկույթ է նախատեսվել 4,002,135.1 հազ. դրամ, որը ապահովելու համար հաշվեքննության են ենթարկվել պետական բյուջեի «Ազգային անվտանգություն» ծրագրի միջոցառումներով կատարված հետևյալ ծախսերը՝

1. «Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում» միջոցառման շրջանակում աշխատողների վարձատրության և պարգևատրման ծախսեր՝ 4,173,163.8 հազ. դրամ,
2. «Պաշտպանության բնագավառի այլ ծախսեր» միջոցառման շրջանակում կատարված ծախսը՝ 1,831,576.0 հազ. դրամ,
3. «Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում» և «Ազգային անվտանգության համակարգի շենքային ապահովվածության բարելավում» միջոցառումների շրջանակում ՀՀ ազգային անվտանգության ծառայության կողմից կնքված 5 պայմանագրեր, որոնցով 2020 թվականի առաջին եռամսյակում կատարված ծախսերը կազմել են 148,868.6 հազ. դրամ:

Ընդհանուր առմամբ, հաշվեքննության են ենթարկվել ՀՀ ազգային անվտանգության ծառայության կողմից 2020 թվականի առաջին եռամսյակում կատարված 6,153,608.4 հազ. դրամի ծախսերը:

**ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԻ ԵՎ ԽԵՂԱԹՅՈՒՐՈՒՄՆԵՐԻ ԿԱՄ ԴՐԱՆՑ ԲԱՑԱԿԱՅՈՒԹՅԱՆ ՎԵՐԱԲԵՐՅԱԼ ԳՐԱՌՈՒՄՆԵՐ**

Հաշվեքննության ընթացքում կատարվել է ՀՀ ազգային անվտանգության ծառայության աշխատողների աշխատավարձերի և պարգևավճարների հաշվարկի և վճարման ճշտության ընտրանքային ուսումնասիրություն:

ՀՀ ազգային անվտանգության ծառայության «Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում» բյուջետային ծրագրային միջոցառումով հատկացված միջոցներով վարձատրվող աշխատողների հաստիքացուցակից համակարգչային ծրագրի միջոցով կատարվել է 73 աշխատողների պատահական ընտրություն ընդհանուր թվակազմից՝ ըստ պաշտոնների յուրաքանչյուր խմբի: Ընդ որում, ընտրության արդյունքները ճշգրտվել են այնպես, որ յուրաքանչյուր պաշտոնների խմբից ընտրվի առնվազն մեկ աշխանող (աղյուսակ 2):

Աղյուսակ 2

ՀՀ ազգային անվտանգության աշխատողների համակարգչային ծրագրի միջոցով պատահական ընտրություն

|  |  |  |
| --- | --- | --- |
| Պաշտոնների խումբ | Միջոցառում 1 | |
| ընտրված աշխատողների քանակ | ճշգրտված քանակ |
| Գլխավոր խումբ | 0 | 1 |
| Ավագ խումբ | 12 | 12 |
| Միջին խումբ | 23 | 23 |
| Կրտսեր խումբ | 31 | 31 |
| Պայմանագրային զինծառայողներ | 2 | 2 |
| Զինվորական կոչում չունեցող | 4 | 4 |
| Ընդամենը | 72 | 73 |

Ընտրված աշխատողների հունվար, փետրվար և մարտ ամիսների աշխատավարձերի և պարգևատրումների ցուցակների ուսումնասիրությունից պարզվել է, որ բոլոր ընտրված աշխատողների աշխատավարձերը և պարգևատրումները հաշվարկվել և վճարվել են օրենսդրության պահանջներին համապատասխան:

2020 թվականի ՀՀ պետական բյուջեի «Ազգային անվտանգություն» ծրագրի կատարման համար մարտի 31-ի դրությամբ ՀՀ ազգային անվտանգության ծառայութունը կնքել է գումարային 2,025,173.7 հազ. դրամի պայմանագրեր:

Հաշվեքննության ենթարկված ՀՀ ազգային անվտանգության ծառայության կողմից «Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում» և «Ազգային անվտանգության համակարգի շենքային ապահովվածության բարելավում» միջոցառումների կատարման համար կնքված պայմանագրերը ներկայացված են աղյուսակ 3-ում:

Աղյուսակ 3

Հաշվեքննության ենթարկված ՀՀ ազգային անվտանգության ծառայության պայմանագրեր

հազ. դրամ

|  |  |  |  |
| --- | --- | --- | --- |
| Կատարող | Պայմանագրի համար | Պայմանագրի  գումար | Առաջին եռամսյակի վճարում |
| **Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում** | | | |
| «ՀՀ մամուլի տարածման գործակալություն» ՓԲԸ | ՀՀ ԱԱԾ-ՏՆՏՎ-ԳՀԱՊՁԲ-20/1-ՄԱՄՈՒԼ/1 | 12,956.3 | 1,962.1 |
| «ՍիՓիԷս Օիլ» ՍՊԸ | ՀՀ ԱԱԾ-ՏՆՏՎ-ԲՄԱՊՁԲ-20/1-ՎԱՌԵԼԻՔ/1 | 571,500.0 | 142,875.0 |
| «ՀԱԴՐՈՒԹ 1» ՍՊԸ | ՀՀ ԱԱԾ-ՏՆՏՎ-ԳՀԱՊՁԲ-20/1-ՍՆՆԴԱՄԹԵՐՔ/1 | 13,340.0 | 1,249.9 |
| «Ցիկլոիդ» ՍՊԸ | ՀՀ ԱԱԾ-ՏՆՏՎ-ԳՀԱՊՁԲ-20/1-ՍՆՆԴԱՄԹԵՐՔ/2 | 44,730.0 | 831.6 |
| **Ազգային անվտանգության համակարգի շենքային ապահովվածության բարելավում** | | | |
| «Ղարաքիլիսա» ՍՊԸ | ՀՀ ԱԱԾ-ՏՆՏՎ-ԳՀԱՇՁԲ-20/1-ՆԱԽԱԳԻԾ/1 | 11,100.0 | 1,950.0 |
| **Ընդամենը** | | **653,626.3** | **148,868.6** |

ՀՀ ազգային անվտանգության ծառայությունը «ՀՀ մամուլի տարածման գործակալություն» ՓԲԸ հետ 2020 թվականի հունվարի 17-ին կնքել է պայմանագիր՝ 41 անվանում պարբերական մամուլի բաժանորդագրության համար՝ 12,956.3 հազ. դրամ արժեքով, որի շրջանակում 2020 թվականի առաջին եռամսյակում հանձնման ընդունման արձանագրությունների հիման վրա մատակարարին վճարել է 1,962.1 հազ. դրամ կամ պայմանագրային գումարի 15.1 %-ը:

ՀՀ ազգային անվտանգության ծառայությունը «ՍիՓիԷս Օիլ» ՍՊԸ հետ 2019 թվականի դեկտեմբերի 30-ին կնքել է պայմանագիր բենզին և դիզելային վառելիք գնելու համար՝ 571,500.0 հազ. դրամ արժեքով: Պայմանագրով նախատեսվել է ձեռք բերել 1200000 լ ռեգուլյար տեսակի բենզին, մեկ լիտրը՝ 380 դրամով և 300000 լ դիզելային վառելիք, մեկ լիտրը՝ 385 դրամով: 2020 թվականի առաջին եռամսյակում պայմանագրի գնման ժամանակացույցին համապատասխան մատակարարվել է 300000 լ ռեգուլյար տեսակի բերզին և 75000 լ դիզելային վառելիք, որի համար ՀՀ ազգային անվտանգության ծառայությունը վճարել է ընկերությանը 142,875.0 հազ. դրամ:

ՀՀ ազգային անվտանգության ծառայությունը «Հադրութ-1» ՍՊԸ հետ 2020 թվականի փետրվարի 1-ին կնքել է պայմանագիր՝ ցորենի 1-ին և բարձր տեսակի ալյուրից պատրաստված 46000 կգ հացի մատակարարման համար, մեկ կգ՝ 290 դրամով: 2020 թվականի առաջին եռամսյակում մատակարարված հացի համար ՀՀ ազգային անվտանգության ծառայությունը վճարել է ընկերությանը 1,249.9 հազ. դրամ:

ՀՀ ազգային անվտանգության ծառայությունը «Ցիկլոիդ» ՍՊԸ հետ 2020 թվականի փետրվարի 1-ին կնքել է պայմանագիր երկրորդ եռամսյակից սկսած 140000 կգ 1-ին տեսակի ցորենի ալյուր և 18900կգ ձկան պահածո մատակարարելու համար, մեկ կգ համապատասխանաբար՝ 198 դրամ և 900 դրամ: 2020 թվականի առաջին եռամսյակում կարիքով պայմանավորված մատակարարվել է 4200 կգ ալյուր, որի համար ՀՀ ազգային անվտանգության ծառայությունը վճարել է ընկերությանը 831.6 հազ. դրամ:

ՀՀ ազգային անվտանգության ծառայությունը 2019 թվականի դեկտեմբերին «Ազգային անվտանգության համակարգի շենքային ապահովվածության բարելավում» միջոցառման շրջանակում առանձին օբյեկտների կառուցման և վերանորոգման նախագծանախահաշվային փաստաթղթեր կազմելու համար անցկացրել է մրցույթ 16 չափաբաժիններով: «Ղարաքիլիսա» ՍՊԸ ճանաչվել է մրցույթի 2, 7, 8, 9, 10, 11, 14 չափաբաժինների հաղթող (մնացած չափաբաժիններով հայտեր չներկայացնելու պատճառով մրցույթը հայտարարվել է չկայացած), որի հետ 2019 թվականի դեկտեմբերի 25-ին կնքվել է 11,100.0 հազ. դրամի պայմանագիր: 2020 թվականի առաջին եռամսյակում կատարված աշխատանքի հանձնման ընդունման արձանագրության հիման վրա ՀՀ ազգային անվտանգության ծառայությունը նախագծողին վճարել է 1,950.0 հազ. դրամ:

Հաշվեքննության իրականացման համար ՀՀ ազգային անվտանգության ծառայության կողմից ներկայացված 2020 թվականի առաջին եռամսյակի ֆինանսական գործունեության հետ կապված հաշվետվությունների ցուցանիշները համադրվել են ՀՀ ֆինանսների նախարարության գանձապետարանի գործունեության էլեկտրոնային համակարգի LS Finans և LS Rep ծրագրերի տվյալների, ինչպես նաև առանձին հոդվածներով ծախսերը հիմնավորող փաստաթղթերի հետ:

Հաշվեքննության ընթացքում խեղաթյուրումներ և անհամապատասխանություններ չեն հայտնաբերվել:

**ԱՐՁԱՆԱԳՐՎԱԾ ԱՅԼ ՓԱՍՏԵՐ**

ՀՀ ազգային անվտանգության ծառայության կողմից ներկայացված 2020 թվականի ֆինանսական հաշվետվությունների ուսումնասիրությունից պարզվել է, որ առկա են նախորդ տարվանից փոխանցված դեբիտորական պարտքեր: Մասնավորեպես, «Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում» միջոցառման «վարչական սարքավորումներ» հոդվածով 18,000.0 հազ. դրամ դեբիտորական պարտքը առաջացել է 2019 թվականի դեկտեմբերի 18-ին «Ամբա» ՍՊԸ հետ կնքված պայմանագրի շրջանակում, որը որպես կանխավճար փոխանցվել էր ընկերությանը: Առկա է նաև դեբիտորական պարտք «Պաշտպանության բնագավառի այլ ծախսեր» միջոցառման շրջանակում «այլ ընթացիկ դրամաշնորհներ» հոդվածով՝ 3,686.5 հազ. դրամ: 2020 թվական փոխանցված այդ դեբիտորական պարտքի առաջացման վերաբերյալ տեղեկատվությունը ՀՀ ազգային անվտանգության ծառայությունում առկա չէ:

Հաշվեքննության իրականացման համար պահանջված տեղեկատվությունը ներկայացվել է ամբողջությամբ և սահմանված ժամկետներում:

Հաշվեքննվող օբյեկտի ղեկավարությունը ծանոթացել է հաշվեքննության արդյունքներով կազմված արձանագրությանը, առարկություններ չունի:

**ԱՌԱՋԱՐԿՈՒԹՅՈՒՆՆԵՐ**

**ՀՀ ազգային անվտանգության ծառայությանը`**

* ձեռնարկել միջոցներ նախորդ տարվանից փոխանցված դեբիտորական պարտքերը մարելու ուղղությամբ:

***Համաձայն «Հաշվեքննիչ պալատի մասին» ՀՀ օրենքի 26-րդ հոդվածի 6-րդ մասի պահանջի` ընթացիկ եզրակացությունը ստանալուց հետո՝ 30 օրվա ընթացքում ՀՀ հաշվեքննիչ պալատին տրամադրել ընթացիկ եզրակացությունում ամրագրված անհամապատասխանության, խեղաթյուրման վերացման, առաջարկությունների իրականացման և ընթացիկ եզրակացության վերաբերյալ այլ գրավոր տեղեկատվություն:***